Ásmundur Einar Daðason , félags - og barnamálaráðherra , fékk í dag afhenta skýrslu sérfræðihóps fatlaðra barna en þar er að finna ábendingar um það sem betur má fara þegar kemur að málefnum fatlaðra barna og unglinga . Þær snúa meðal annars að aðgengi , ferðaþjónustu , upplýsingagjöf , tómstundastarfi , fordómum , virðingu í samskiptum , einelti og ofbeldi og er nánar lýst í skýrslunni . „ Þetta eru afskaplega góðar ábendingar sem mikilvægt er að taka til skoðunar . Þær sýna fram á hversu gagnlegt það er að hlustað sé á raddir þeirra sem málin raunverulega varða , “ sagði Ásmundur Einar . Ástæðurnar megi meðal annars rekja til þess að rannsakendur ofmeti vinnu og tíma sem þarf til að tryggja aðgengi fatlaðra barna að þátttöku í rannsóknum og viðtekinna viðhorfa sem vanmeta gæði og réttmæti þess sem fötluð börn kunna að hafa fram að færa . Af þessum sökum hefur upplýsingum um fötluð börn , reynslu þeirra og sjónarmið gjarnan verið aflað frá foreldrum þeirra en ekki þeim sjálfum . Árið 2018 veitti Ásmundur Einar embætti umboðsmanns barna styrk á grundvelli framkvæmdaáætlunar í málefnum fatlaðs fólks til að hrinda af stað verkefni sem fékk heitið Raddir fatlaðra barna . Leitað var samstarfs við Félagsvísindastofnun Háskóla Íslands um framkvæmd verkefnisins . Settur var á stofn fyrrnefndur sérfræðihópur fatlaðra barna og unglinga , að sænskri fyrirmynd , með það að markmiði að skapa rými og tækifæri fyrir fötluð börn og unglinga til að ræða málefni að eigin vali og koma með ábendingar byggðar á eigin reynslu og skoðunum . Þátttakendur voru fundnir með aðstoð félagasamtaka fatlaðs fólks og annarra sem starfa í málaflokknum . Þeir voru sex talsins á aldrinum 13 - 17 ára . Þrír þátttakenda voru með hreyfihömlun og þrír með þroskahömlun .